CELEX: 
Language: fi
Date: 2022-01-13 00:00:00
Title: KOMISSION TÄYTÄNTÖÖNPANOASETUS (EU) / , Euroopan meri-, kalatalous- ja vesiviljelyrahastosta annetun Euroopan parlamentin ja neuvoston asetuksen (EU) 2021/1139 täytäntöönpanosta siltä osin kuin kyseessä ovat yhteisen kalastuspolitiikan sääntöjen noudattamatta jättämiset ja vakavat noudattamatta jättämiset, jotka voivat johtaa kyseisen rahaston maksujen määräajan kulumisen keskeyttämiseen tai maksujen keskeyttämiseen

KOMISSION TÄYTÄNTÖÖNPANOASETUS (EU) …/…,
            
            
               annettu 13.1.2022,
            
            
               Euroopan meri-, kalatalous- ja vesiviljelyrahastosta annetun Euroopan parlamentin ja neuvoston asetuksen (EU) 2021/1139 täytäntöönpanosta siltä osin kuin kyseessä ovat yhteisen kalastuspolitiikan sääntöjen noudattamatta jättämiset ja vakavat noudattamatta jättämiset, jotka voivat johtaa kyseisen rahaston maksujen määräajan kulumisen keskeyttämiseen tai maksujen keskeyttämiseen
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon Euroopan meri-, kalatalous- ja vesiviljelyrahaston perustamisesta annetun Euroopan parlamentin ja neuvoston asetuksen (EU) 2021/1139
                  1
                ja erityisesti sen 42 artiklan 4 kohdan ja 43 artiklan 4 kohdan,
            
            
               sekä katsoo seuraavaa:
            
            
               (1)Yhteisen kalastuspolitiikan (YKP) sääntöjä rikkovien jäsenvaltioiden ei tulisi vaarantaa Euroopan parlamentin ja neuvoston asetukseen (EU) N:o 1380/2013
                  2
                sisältyvien yhteisen kalastuspolitiikan (YKP) tavoitteiden saavuttamista. Asetuksen (EU) N:o 1380/2013 41 artiklan mukaisesti Euroopan meri-, kalatalous- ja vesiviljelyrahaston (EMKVR) rahoitustuen ehtona on, että jäsenvaltiot noudattavat YKP:n sääntöjä. Jos jäsenvaltiot eivät noudata YKP:n sääntöjä, seurauksena voi olla YKP:n mukaisen unionin rahoitustuen maksujen keskeyttäminen tai lykkääminen tai rahoitusoikaisujen tekeminen tukeen. 
            
            
               (2)Yhteisistä säännöksistä annetun Euroopan parlamentin ja neuvoston asetuksen (EU) 2021/1060
                  3
                96 artiklan kohdassa vahvistetaan edellytykset, joiden täyttyessä maksun määräajan kuluminen voidaan keskeyttää, ja 97 artiklassa vahvistetaan edellytykset, joiden täyttyessä maksut voidaan keskeyttää. Mainituissa kahdessa artiklassa säädetään, että EMKVR:n rahastokohtaisissa säännöissä voidaan vahvistaa erityisiä perusteita maksun määräajan kulumisen keskeyttämiselle tai maksujen keskeytykselle, jos YKP:n nojalla sovellettavia sääntöjä ei ole noudatettu.
            
            
               (3)On tarpeen turvata oikeusvarmuus jäsenvaltioille, jotka panevat täytäntöön EMKVR:n toimintaohjelmia, ja sen vuoksi määritellä tapaukset, joissa YKP:n sääntöjä ei ole noudatettu ja jotka johtavat maksun määräajan kulumisen keskeyttämiseen, sekä YKP:n sääntöjen vakavat noudattamatta jättämiset, jotka johtavat maksujen keskeyttämiseen.
            
            
               (4)Maksun määräajan kulumisen keskeyttämiseen johtavien tapausten olisi oltava tapauksia, joissa ei ole noudatettu meren elollisten luonnonvarojen säilyttämisen ja ympäristökestävyyden kannalta erityisen tärkeitä YKP:n sääntöjä. 
            
            
               (5)Maksujen keskeyttämiseen johtavien tapausten olisi oltava tapauksia, joissa maksun määräajan kulumisen keskeyttämiseen johtavan noudattamatta jättämisen lisäksi asianomainen jäsenvaltio ei ole toteuttanut tarvittavia toimia tällaiseen noudattamatta jättämiseen johtaneen tilanteen korjaamiseksi.
            
            
               (6)Euroopan parlamentin ja neuvoston asetuksen (EU) N:o 1380/2013 22 artiklan 4 kohdassa säädetään, että tapaukset, joissa jätetään laatimatta selvitys laivaston kalastuskapasiteetin ja kalastusmahdollisuuksien tasapainosta ja/tai laiminlyödään sellaisia laivastonosia, joilla on selvästi havaittu olevan rakenteellista ylikapasiteettia, koskevan toimintasuunnitelman täytäntöönpano, voivat johtaa kyseiselle jäsenvaltiolle maksettavan, asianomaiseen laivastonosaan tai asianomaisiin laivastonosiin tarkoitettuja investointeja koskevan unionin rahoitustuen keskeyttämiseen tai lykkäämiseen samassa suhteessa.
            
            
               (7)Euroopan parlamentin ja neuvoston asetuksen (EU) N:o 1380/2013 25 artiklan 7 kohdassa säädetään myös, että tapaukset, joissa jäsenvaltio laiminlyö tiedonkeruun ja/tai tietojen oikea-aikaisen toimittamisen loppukäyttäjälle, voivat johtaa kyseiselle jäsenvaltiolle maksettavan unionin rahoitustuen keskeyttämiseen tai lykkäämiseen samassa suhteessa.
            
            
               (8)Ottaen huomioon tarve varmistaa toimijoiden yhdenmukainen ja tasapuolinen kohtelu kaikissa jäsenvaltioissa ohjelmakauden alusta alkaen, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               (9)Tässä asetuksessa säädetyt toimenpiteet ovat Euroopan meri-, kalatalous- ja vesiviljelyrahaston komitean lausunnon mukaiset,
            
            
               ON HYVÄKSYNYT TÄMÄN ASETUKSEN:
            
            
               1 artikla 
               Sääntöjen noudattamatta jättämiset
            
            
               Tapaukset, joissa jäsenvaltiot eivät noudata yhteisen kalastuspolitiikan (YKP) sääntöjä ja jotka voivat johtaa asetuksen (EU) 2021/1139 42 artiklan mukaiseen maksun määräajan kulumisen keskeyttämiseen maksatushakemuksen osalta, määritellään tämän asetuksen liitteessä.
            
         
         
            
               2 artikla 
               Vakavat sääntöjen noudattamatta jättämiset
            
            
               Tapaukset, joissa jäsenvaltio on vakavalla tavalla jättänyt noudattamatta yhteisen kalastuspolitiikan mukaisesti sovellettavia sääntöjä ja jotka voivat johtaa asetuksen (EU) 2021/1139 43 artiklan mukaiseen maksujen keskeyttämiseen, ovat 1 artiklan mukaisesti vahvistettuja noudattamatta jättämistapauksia, joissa jäsenvaltio, jonka maksun määräajan kuluminen keskeytetään maksatushakemuksen osalta asetuksen (EU) 2021/1139 42 artiklan mukaisesti, ei toteuta tarvittavia toimia sääntöjen noudattamiseksi kyseisen keskeytysjakson aikana. 
            
            
               3 artikla 
               Voimaantulo
            
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 13.1.2022
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        Euroopan parlamentin ja neuvoston asetus (EU) 2021/1139, annettu 7 päivänä heinäkuuta 2021, Euroopan meri-, kalatalous- ja vesiviljelyrahaston perustamisesta ja asetuksen (EU) 2017/1004 muuttamisesta (EUVL L 247, 13.7.2021, s. 1).
               
               
                  
                     (2)
                  
                        Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).
               
               
                  
                     (3)
                  
                        Euroopan parlamentin ja neuvoston asetus (EU) 2021/1060, annettu 24 päivänä kesäkuuta 2021, Euroopan aluekehitysrahastoa, Euroopan sosiaalirahasto plussaa, koheesiorahastoa, oikeudenmukaisen siirtymän rahastoa ja Euroopan meri-, kalatalous- ja vesiviljelyrahastoa koskevista yhteisistä säännöksistä ja varainhoitosäännöistä sekä turvapaikka- ja maahanmuutto- ja kotouttamisrahastoa, sisäisen turvallisuuden rahastoa ja rajaturvallisuuden ja viisumipolitiikan rahoitusvälinettä koskevista varainhoitosäännöistä (EUVL L 231, 30.6.2021, s. 159).
               
            
      
    ---documentbreak--- 
      
         
         
            
               LIITE 
            
            
               1 ARTIKLASSA TARKOITETUT SÄÄNNÖSTEN NOUDATTAMATTA JÄTTÄMISTAPAUKSET  
            
            
                     
                        Sääntöjen noudattamatta jättämiset
                     
                  
                  
                     
                        Oikeusperusta
                     
                  
               
                     
                        Luokka 1: Ei ole varmistettu, että jäsenvaltioille asetuksen (EU) N:o 1380/2013
                           1
                         16–17 artiklan nojalla myönnettyjä kalastusmahdollisuuksia noudatetaan
                     
                  
               
                     
                        1.1
                     
                  
                  
                     
                        Ei ole noudatettu kalastuslisenssejä ja -lupia koskevia sääntöjä.
                     
                  
                  
                     
                        Valvonta-asetuksen (EY) N:o 1224/2009
                           2
                         6 artiklan 2–4 kohta sekä 7 artiklan 2 ja 4 kohta
                     
                  
               
                     
                        1.2
                     
                  
                  
                     
                        Ei ole valvottu kalastusmahdollisuuksien käyttöä, ei ole varsinkaan kirjattu kaikkia kalastuspäiväkirjan, jälleenlaivausilmoitusten, purkamisilmoitusten, myynti-ilmoitusten tai haltuunottoilmoitusten tietoja ja/tai ei ole valvottu pyyntiponnistusta ja ei ole varmistettu, että nämä tiedot on toimitettu oikea-aikaisesti ja täydellisinä. 
                     
                  
                  
                     
                        Valvonta-asetuksen (EY) N:o 1224/2009 33 artiklan 1 kohta ja 109 artiklan 2 kohta 
                     
                  
               
                     
                        1.3
                     
                  
                  
                     
                        Ei ole ilmoitettu komissiolle purettuja saaliita ja pyyntiponnistusta koskevia aggregoituja tietoja.
                     
                  
                  
                     
                        Valvonta-asetuksen (EY) N:o 1224/2009 33 artiklan 2 ja 4 kohta
                     
                  
               
                     
                        1.4
                     
                  
                  
                     
                        Ei ole kielletty kalastusta, kun kiintiöt, myös kestävää kalastusta koskevien kumppanuussopimusten ja alueellisten kalastuksenhoitojärjestöjen puitteissa, ja/tai pyyntiponnistus on käytetty loppuun.
                     
                  
                  
                     
                        Valvonta-asetuksen (EU) 1224/2009 35 artikla
                     
                  
               
                     
                        Luokka 2: Ei ole noudatettu säilyttämistoimenpiteitä ja/tai suojeltu herkkiä lajeja ja luontotyyppejä ympäristön kannalta kestävän kalastus- ja vesiviljelytoiminnan toteuttamiseksi pitkällä aikavälillä asetuksen (EU) N:o 1380/2013 2 artiklan mukaisesti
                     
                  
               
                     
                        2.1
                     
                  
                  
                     
                        Ei ole varmistettu kaikkien kalastusmatkojen yksityiskohtaista ja tarkkaa dokumentointia eikä riittävää kapasiteettia ja riittäviä keinoja purkamisvelvoitteen noudattamisen valvomiseksi tehokkuus- ja suhteellisuusperiaatteen mukaisesti.
                     
                  
                  
                     
                        Yhteisestä kalastuspolitiikasta annetun asetuksen (EU) N:o 1380/2013 15 artiklan 13 kohta
                     
                  
               
               
            
                     
                        2.2
                     
                  
                  
                     
                        Ei ole pantu täytäntöön kieltoa pyytää, pitää aluksella, jälleenlaivata tai purkaa aluksesta direktiivin 92/43/ETY liitteessä IV tarkoitettuja kala-, äyriäis- ja nilviäislajeja (paitsi jos myönnetään poikkeuksia mainitun direktiivin 16 artiklan nojalla). 
                     
                  
                  
                     
                        Teknisistä toimenpiteistä annetun asetuksen (EU) 2019/1241
                           3
                         10 artikla
                     
                  
               
                     
                        2.3
                     
                  
                  
                     
                        Ei ole pantu täytäntöön kieltoa pyytää, pitää aluksella, jälleenlaivata tai purkaa aluksesta direktiivin 92/43/ETY liitteissä II ja IV tarkoitettuja merinisäkkäitä ja meressä eläviä matelijoita sekä direktiivissä 2009/147/EY tarkoitettuja merilintuja.
                     
                  
                  
                     
                        Teknisistä toimenpiteistä annetun asetuksen (EU) 2019/1241 11 artiklan 1 kohta
                     
                  
               
                     
                        2.4
                     
                  
                  
                     
                        Ei ole kerätty tieteellisiä tietoja herkkien lajien ja tiettyjen merilintujen tahattomista saaliista.
                     
                  
                  
                     
                        Teknisistä toimenpiteistä annetun asetuksen (EU) 2019/1241 11 artiklan 4 kohta ja liitteessä XIII oleva 2 kohta
                     
                  
               
                     
                        2.5
                     
                  
                  
                     
                        Ei ole seurattu ja arvoitu toteutettujen lieventävien toimenpiteiden tehokkuutta, tarvittaessa parhaiden käytettävissä olevien tieteellisten lausuntojen mukaisesti.
                     
                  
                  
                     
                        Teknisistä toimenpiteistä annetun asetuksen (EU) 2019/1241 11 artiklan 4 kohta ja liitteessä XIII oleva 4 kohta
                     
                  
               
                     
                        2.6
                     
                  
                  
                     
                        Ei ole kielletty teknisistä toimenpiteistä annetun asetuksen (EU) 2019/1241 liitteessä II täsmennettyjen pyydysten käyttöä herkkien luontotyyppien suojelemiseksi.
                     
                  
                  
                     
                        Teknisistä toimenpiteistä annetun asetuksen (EU) 2019/1241 12 artikla
                     
                  
               
                     
                        2.7
                     
                  
                  
                     
                        Ei ole noudatettu tieteellistä tutkimusta koskevia sääntöjä.
                     
                  
                  
                     
                        Teknisistä toimenpiteistä annetun asetuksen (EU) 2019/1241 25 artiklan 1 kohdan e alakohta 
                     
                  
               
                     
                        2.8
                     
                  
                  
                     
                        Ei ole laadittu ja pantu täytäntöön ankeriaanhoitosuunnitelmia.
                     
                  
                  
                     
                        Ankeriaasta annetun neuvoston asetuksen (EY) N:o 1100/2007
                           4
                         2 artiklan 1, 3 ja 10 kohta, 5 artiklan 2 kohta ja 6 artiklan 1 kohta
                     
                  
               
                     
                        2.9
                     
                  
                  
                     
                        Ei ole noudatettu ankeriaan säilyttämistoimenpiteitä (pyyntiponnistuksen vähentäminen tarvittaessa ja tavoitteiden saavuttaminen).
                     
                  
                  
                     
                        Ankeriaasta annetun neuvoston asetuksen (EY) N:o 1100/2007 8 artiklan 1 kohta
                     
                  
               
               
            
                     
                        2.10
                     
                  
                  
                     
                        Ei ole raportoitu komissiolle ankeriaan suojelutoimenpiteiden seurannasta, tehokkuudesta ja tuloksista.
                     
                  
                  
                     
                        Ankeriaasta annetun neuvoston asetuksen (EY) N:o 1100/2007 9 artikla
                     
                  
               
                     
                        2.11
                     
                  
                  
                     
                        Ei ole toimitettu komissiolle vuosikertomusta haiden eväpyyntiä koskevien sääntöjen täytäntöönpanosta.
                     
                  
                  
                     
                        Hainevien irrottamisesta aluksella 26 päivänä kesäkuuta 2003 annetun neuvoston asetuksen (EY) N:o 1185/2003
                           5
                         6 artikla
                     
                  
               
                     
                        Luokka 3: Ei ole harjoitettu ulkoisia kalastussuhteita kansainvälisten velvoitteiden sekä politiikkatavoitteiden ja periaatteiden mukaisesti asetuksen (EU) N:o 1380/2013 28 artiklassa säädetyllä tavalla
                     
                  
               
                     
                        3.1
                     
                  
                  
                     
                        Ei ole varmistettu, että jäsenvaltioiden lipun alla purjehtivat unionin kalastusalukset, jotka toimivat muilla kuin unionin vesillä, kykenevät antamaan yksityiskohtaiset ja täsmälliset tiedot kaikista pyynti- ja jalostustoimista.
                     
                  
                  
                     
                        Yhteisestä kalastuspolitiikasta annetun asetuksen (EU) N:o 1380/2013 31 artiklan 8 kohta
                     
                  
               
                     
                        3.2
                     
                  
                  
                     
                        Ei ole varmistettu, että unionin vesien ulkopuolella kalastaville unionin kalastusaluksille myönnetään lupa ulkoisten kalastuslaivastojen kestävästä hallinnoinnista annetun asetuksen (EU) 2017/2403 asiaa koskevien säännösten mukaisesti.
                     
                  
                  
                     
                        Ulkoisten kalastuslaivastojen kestävästä hallinnoinnista annetun asetuksen (EU) 2017/2403
                           6
                         5 artiklan 1 kohta, 6 artiklan 2 ja 4 kohta, 7 artiklan 3–7 kohta, 11 artiklan 1 kohta, 18 artiklan 1 kohta ja 25 artiklan 1 kohta
                     
                  
               
                     
                        Luokka 4: Ei ole varmistettu, että laivaston kalastuskapasiteetti on tasapainossa luonnonvarojen kanssa siten kuin asetuksen (EU) N:o 1380/2013 22 artiklassa edellytetään
                     
                  
               
                     
                        4.1
                     
                  
                  
                     
                        Ei ole toteutettu sellaisia toimenpiteitä laivaston kalastuskapasiteetin mukauttamiseksi kalastusmahdollisuuksiin, joissa otetaan huomioon kehityssuuntaukset ja parhaat tieteelliset lausunnot ja joiden tavoitteena on saavuttaa vakaa ja kestävä tasapaino kalastuskapasiteetin ja kalastusmahdollisuuksien välillä.
                     
                  
                  
                     
                        Yhteisestä kalastuspolitiikasta annetun asetuksen (EU) N:o 1380/2013 22 artiklan 1 kohta
                     
                  
               
                     
                        4.2
                     
                  
                  
                     
                        Ei ole laadittu erillisiä arviointeja syrjäisimpien alueiden laivastoista ja yksinomaan unionin vesien ulkopuolella toimivista aluksista.
                     
                  
                  
                     
                        Yhteisestä kalastuspolitiikasta annetun asetuksen (EU) N:o 1380/2013 22 artiklan 3 kohta
                     
                  
               
                     
                        4.3
                     
                  
                  
                     
                        Ei ole varmistettu, että ennen julkisin varoin tuettua laivastosta poistamista kalastuslisenssit ja -luvat peruutetaan ja että poistettua kapasiteettia ei korvata uudella.
                     
                  
                  
                     
                        Yhteisestä kalastuspolitiikasta annetun asetuksen (EU) N:o 1380/2013 22 artiklan 5 ja 6 kohta
                     
                  
               
                     
                        4.4
                     
                  
                  
                     
                        Ei ole varmistettu YKP-asetuksen (EU) N:o 1380/2013 liitteessä II vahvistetun kalastuskapasiteetin ylärajan noudattamista.
                     
                  
                  
                     
                        Yhteisestä kalastuspolitiikasta annetun asetuksen (EU) N:o 1380/2013 22 artiklan 7 kohta
                     
                  
               
                     
                        4.5
                     
                  
                  
                     
                        Ei ole pantu täytäntöön lisäys-/poistojärjestelmää siten, että laivastoon ilman julkista tukea tehtävän uuden kapasiteetin lisäyksen vastapainona on aikaisempi ilman julkista tukea tehty vähintään samansuuruinen kapasiteetin poisto.
                     
                  
                  
                     
                        Yhteisestä kalastuspolitiikasta annetun asetuksen (EU) N:o 1380/2013 23 artiklan 1 kohta
                     
                  
               
            
                     
                        4.6
                     
                  
                  
                     
                        Ei ole toimitettu komissiolle unionin laivastorekisteriin tallennettavia tietoja YKP-asetuksen (EU) N:o 1380/2013 24 artiklan 1 kohdan ja unionin kalastuslaivastorekisteristä annetun komission täytäntöönpanoasetuksen mukaisesti.
                     
                  
                  
                     
                        Yhteisestä kalastuspolitiikasta annetun asetuksen (EU) N:o 1380/2013 24 artiklan 2 kohta ja unionin kalastuslaivastorekisteristä 6 päivänä helmikuuta 2017 annettu komission täytäntöönpanoasetus (EU) 2017/218
                           7
                         
                     
                  
               
                     
                        4.7 
                     
                  
                  
                     
                        Ei ole valvottu ja seurattu kalastusalusten kalastuskapasiteettia ja konetehoa.
                     
                  
                  
                     
                        Valvonta-asetuksen (EY) N:o 1224/2009 38 artikla, 39 artiklan 2 kohta, 40 artiklan 1 kohta ja 41 artikla
                     
                  
               
                     
                        Luokka 5: Ei ole edistetty asetuksen (EU) N:o 1380/2013 2 artiklan 4 kohdassa asetettua YKP:n tavoitetta kerätä tieteellisiä tietoja 
                     
                  
               
                     
                        5.1
                     
                  
                  
                     
                        Ei ole kerätty ja hallinnoitu biologisia, ympäristöä koskevia, teknisiä ja sosioekonomisia tietoja.
                     
                  
                  
                     
                        Yhteisestä kalastuspolitiikasta annetun asetuksen (EU) N:o 1380/2013 25 artiklan 1 kohta
                     
                  
               
                     
                        5.2
                     
                  
                  
                     
                        Ei ole koordinoitu tietojenkeruutoimia muiden samalla alueella sijaitsevien jäsenvaltioiden kanssa.
                     
                  
                  
                     
                        Tietojenkeruun puitteista annetun asetuksen (EU) 2017/1004
                           8
                         6 artiklan 4 kohta ja 9 artiklan 1 kohta
                     
                  
               
                     
                        5.3
                     
                  
                  
                     
                        Ei ole varmistettu kansallisten yhteyshenkilöiden tehtävien asianmukaista toteuttamista.
                     
                  
                  
                     
                        Tietojenkeruun puitteista annetun asetuksen (EU) 2017/1004 7 artikla 
                     
                  
               
                     
                        5.4
                     
                  
                  
                     
                        Ei ole vuosittain toimitettu kalastus- ja vesiviljelyalan tiedonkeruuta koskevien kansallisten työsuunnitelmien täytäntöönpanoa koskevaa kertomusta.
                     
                  
                  
                     
                        Tietojenkeruun puitteista annetun asetuksen (EU) 2017/1004 11 artiklan 1 kohta
                     
                  
               
                     
                        5.5
                     
                  
                  
                     
                        Ei ole noudatettu tietojen käyttöä koskevia sääntöjä.
                     
                  
                  
                     
                        Tietojenkeruun puitteista annetun asetuksen (EU) 2017/1004 14, 16, 17, 19 ja 20 artikla
                     
                  
               
               
            
                     
                        Luokka 6: Ei ole sovellettu tehokasta valvontajärjestelmää YKP:n sääntöjen noudattamisen varmistamiseksi siten kuin asetuksen (EU) N:o 1380/2013 36 artiklan 3 kohdassa edellytetään
                     
                  
               
                     
                        6.1
                     
                  
                  
                     
                        Ei ole valvottu luonnollisen henkilön tai oikeushenkilön jäsenvaltion alueella tai sen suvereniteettiin tai lainkäyttövaltaan kuuluvilla vesillä toteuttamia yhteiseen kalastuspolitiikkaan kuuluvia toimia.
                     
                  
                  
                     
                        Valvonta-asetuksen (EY) N:o 1224/2009 5 artiklan 1 kohta
                     
                  
               
                     
                        6.2
                     
                  
                  
                     
                        Ei ole valvottu jäsenvaltion lipun alla purjehtivien unionin kalastusalusten vesialueille pääsyä ja vesiluonnonvarojen käyttöä sekä toimintaa unionin vesien ulkopuolella.
                     
                  
                  
                     
                        Valvonta-asetuksen (EY) N:o 1224/2009 5 artiklan 2 kohta
                     
                  
               
                     
                        6.3
                     
                  
                  
                     
                        Ei ole toteutettu tarkoituksenmukaisia toimenpiteitä eikä myönnetty riittäviä taloudellisia, teknisiä ja henkilöresursseja valvonnan, tarkastamisen ja täytäntöönpanon valvonnan varmistamiseksi.
                     
                  
                  
                     
                        Valvonta-asetuksen (EY) N:o 1224/2009 5 artiklan 3 kohta
                     
                  
               
                     
                        6.4
                     
                  
                  
                     
                        Ei ole varmistettu, että valvonta, tarkastukset ja täytäntöönpanon valvonta on toteutettu eri aloja, aluksia tai henkilöitä syrjimättä ja riskinhallinnan pohjalta.
                     
                  
                  
                     
                        Valvonta-asetuksen (EY) N:o 1224/2009 5 artiklan 4 kohta
                     
                  
               
                     
                        6.5
                     
                  
                  
                     
                        Ei ole varmistettu kansallisia valvontaohjelmia ja komission vahvistamia valvonta- ja tarkastusohjelmia koskevien sääntöjen noudattamista.
                     
                  
                  
                     
                        Valvonta-asetuksen (EY) N:o 1224/2009 46 artikla ja 95 artiklan 4 kohta
                     
                  
               
                     
                        6.6
                     
                  
                  
                     
                        Ei ole varmistettu kalastus- ja vesiviljelytuotteiden kaupan pitämistä, jäljitettävyyttä, ensimyyntiä ja punnitusta koskevien sääntöjen noudattamista.
                     
                  
                  
                     
                        Valvonta-asetuksen (EY) N:o 1224/2009 56 artiklan 1 kohta, 57 artiklan 1 kohta, 58 artikla, 59 artiklan 1 kohta sekä 60 artiklan 1 ja 2 kohta
                     
                  
               
                     
                        6.7
                     
                  
                  
                     
                        Ei ole pantu täytäntöön komission päättämiä toimenpiteitä, joilla varmistetaan, että jäsenvaltiot noudattavat YKP:n tavoitteita, sikäli kuin kyseessä ovat tarkistusten tai riippumattomien tarkastusten perusteella laaditut toimintasuunnitelmat, mukaan lukien kalastuksen lopettaminen, tarkistukset, riippumattomat tarkastus- ja tutkimusraportit, kiintiöiden ja vähentäminen ja siirtäminen, pyyntiponnistus ja kiireelliset toimenpiteet.
                     
                  
                  
                     
                        Valvonta-asetuksen (EY) N:o 1224/2009 36, 102, 104, 105, 106, 107 ja 108 artikla
                     
                  
               
                     
                        6.8
                     
                  
                  
                     
                        Ei ole noudatettu analysointia, varmistamista, tietoihin pääsyä ja tiedonvaihtoa koskevia vaatimuksia.
                     
                  
                  
                     
                        Valvonta-asetuksen (EY) N:o 1224/2009 109 artiklan 1, 3, 4, 6 ja 8 kohta sekä 110, 111, 114 ja 116 artikla
                     
                  
               
               
            
                     
                        Luokka 7: Ei ole sovellettu tehokasta tarkastus- ja täytäntöönpanojärjestelmää siten kuin asetuksen (EU) N:o 1380/2013 36 artiklan 3 kohdassa edellytetään
                     
                  
               
                     
                        7.1
                     
                  
                  
                     
                        Ei ole toteutettu tehokasta valvontaa ja tehokkaita tarkastuksia.
                     
                  
                  
                     
                        Valvonta-asetuksen (EY) N:o 1224/2009 71 artikla, 72 artiklan 1 ja 2 kohta, 74 artikla, 78 artiklan 1 kohta, 80 artikla, 83 artiklan 1 ja 2 kohta, 84 artiklan 2 kohta sekä 85 ja 87 artikla 
                     
                  
               
                     
                        7.2
                     
                  
                  
                     
                        Ei ole tehty yhteistyötä komission kanssa, jotta helpotettaisiin komission virkamiesten tehtävien suorittamista tarkistusten, riippumattomien tarkastusten ja tutkimusten suorittamiseen tähtäävillä tarkastuskäynneillä.
                     
                  
                  
                     
                        Valvonta-asetuksen (EY) N:o 1224/2009 96 artiklan 2 kohta
                     
                  
               
                     
                        7.3
                     
                  
                  
                     
                        Ei ole vahvistettu YKP:n sääntöjen rikkomisen vakavuuden määrittämisperusteita.
                     
                  
                  
                     
                        LIS-asetuksen (EY) N:o 1005/2008 3 artiklan 2 kohta ja 42 artikla sekä valvonta-asetuksen (EY) N:o 1224/2009 90 artiklan 1 kohta
                     
                  
               
                     
                        7.4
                     
                  
                  
                     
                        Ei ole varmistettu, että YKP:n sääntöjen rikkomisesta määrätään järjestelmällisesti asianmukaisia toimenpiteitä ja tehokkaita, oikeasuhteisia ja varoittavia seuraamuksia ja oheisseuraamuksia.
                     
                  
                  
                     
                        Valvonta-asetuksen (EY) N:o 1224/2009 89 artiklan 1, 2 ja 3 kohta sekä 90 artikla ja LIS-asetuksen (EY) N:o 1005/2008 43, 44, 45, 46 ja 47 artikla
                     
                  
               
                     
                        7.5
                     
                  
                  
                     
                        Ei ole sovellettu vakavien rikkomisten pisteytysjärjestelmää kalastuslisenssin haltijan ja aluksen päällikön osalta.
                     
                  
                  
                     
                        Valvonta-asetuksen (EY) N:o 1224/2009 92 artiklan 1, 2 ja 6 kohta
                     
                  
               
                     
                        7.6
                     
                  
                  
                     
                        Ei ole hallinnoitu rikkomusten kansallista rekisteriä.
                     
                  
                  
                     
                        Valvonta-asetuksen (EY) N:o 1224/2009 93 artiklan 1 kohta
                     
                  
               
                     
                        Luokka 8: Ei ole toteutettu asetuksen (EU) N:o 1380/2013 36 artiklan 1 kohdassa säädettyjä laittoman, ilmoittamattoman ja sääntelemättömän kalastuksen (LIS-kalastuksen) vastaisia toimia
                     
                  
               
                     
                        8.1
                     
                  
                  
                     
                        Ei ole toteutettu asetuksen (EY) N:o 1005/2008 mukaisia LIS-kalastuksen ehkäisemistä, estämistä ja poistamista koskevia toimenpiteitä.
                     
                  
                  
                     
                        LIS-asetuksen (EY) N:o 1005/2008 1 artiklan 2 kohta
                     
                  
               
                     
                        8.2
                     
                  
                  
                     
                        Ei ole tehty saalistodistusjärjestelmään liittyviä tarkastuksia.
                     
                  
                  
                     
                        LIS-asetuksen (EY) N:o 1005/2008 17 artiklan 3 ja 4 kohta 
                     
                  
               
                     
                        8.3
                     
                  
                  
                     
                        Ei ole noudatettu hyväksyttyjä talouden toimijoita koskevia sääntöjä.
                     
                  
                  
                     
                        Asetuksen (EY) N:o 1010/2009
                           9
                         10 artiklan 2 kohta, 16 artiklan 1 kohta, 17 artiklan 1 kohta, 20 artiklan 3 kohta, 21 artiklan 3, 5 ja 7 kohta, 23 artiklan 1 kohta, 25 artikla, 26 artiklan 2 kohta, 27 artiklan 4 kohta, 29 artiklan 1 kohta ja 30 artiklan 1 kohta
                     
                  
               
                     
                        Luokka 9: Ei ole noudatettu YKP:n tavoitteiden saavuttamisen edistämiseksi vahvistettuja kalastus- ja vesiviljelytuotealan yhteistä markkinajärjestelyä koskevia sääntöjä, kuten asetuksen (EU) N:o 1380/2013 35 artiklan 1 kohdassa säädetään
                     
                  
               
                     
                        9.1
                     
                  
                  
                     
                        Ei ole noudatettu tuottajaorganisaatioiden ja toimialakohtaisten organisaatioiden hyväksymisperusteita.
                     
                  
                  
                     
                        Yhteisestä markkinajärjestelystä annetun asetuksen (EU) N:o 1379/2013
                           10
                         14 artiklan 1 kohta ja 16 artiklan 1 kohta
                     
                  
               
                     
                        9.2
                     
                  
                  
                     
                        Ei ole tehty hyväksyttyjä kollektiivisia organisaatioita koskevia vaadittuja tarkastuksia.
                     
                  
                  
                     
                        Yhteisestä markkinajärjestelystä annetun asetuksen (EU) N:o 1379/2013 18 artiklan 1 ja 2 kohta
                     
                  
               
         
         
            
                  
                     (1)
                  
                        Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).
               
               
                  
                     (2)
                  
                        Neuvoston asetus (EY) N:o 1224/2009, annettu 20 päivänä marraskuuta 2009, unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).
               
               
                  
                     (3)
                  
                        Euroopan parlamentin ja neuvoston asetus (EU) 2019/1241, annettu 20 päivänä kesäkuuta 2019, kalavarojen säilyttämisestä ja meriekosysteemien suojelemisesta teknisten toimenpiteiden avulla, neuvoston asetusten (EY) N:o 1967/2006, (EY) N:o 1224/2009 ja Euroopan parlamentin ja neuvoston asetusten (EU) N:o 1380/2013, (EU) 2016/1139, (EU) 2018/973, (EU) 2019/472 ja (EU) 2019/1022 muuttamisesta sekä neuvoston asetusten (EY) N:o 894/97, (EY) N:o 850/98, (EY) N:o 2549/2000, (EY) N:o 254/2002, (EY) N:o 812/2004 ja (EY) N:o 2187/2005 kumoamisesta (EUVL L 198, 25.7.2019, s. 105).
               
               
                  
                     (4)
                  
                        Neuvoston asetus (EY) N:o 1100/2007, annettu 18 päivänä syyskuuta 2007, Euroopan ankeriaskannan elvytystoimenpiteistä (EUVL L 248, 22.9.2007, s.17).
               
               
                  
                     (5)
                  
                        Neuvoston asetus (EY) N:o 1185/2003, annettu 26 päivänä kesäkuuta 2003, hainevien irrottamisesta aluksella (EUVL L 167, 4.7.2003, s. 1).
               
               
                  
                     (6)
                  
                        Euroopan parlamentin ja neuvoston asetus (EU) 2017/2403, annettu 12 päivänä joulukuuta 2017, ulkoisten kalastuslaivastojen kestävästä hallinnoinnista ja neuvoston asetuksen (EY) N:o 1006/2008 kumoamisesta (EUVL L 347, 28.12.2017, s. 81).
               
               
                  
                     (7)
                  
                        Komission täytäntöönpanoasetus (EU) 2017/218, annettu 6 päivänä helmikuuta 2017, unionin kalastuslaivastorekisteristä (EUVL L 34, 9.2.2017, s. 9).
               
               
                  
                     (8)
                  
                        Euroopan parlamentin ja neuvoston asetus (EU) 2017/1004, annettu 17 päivänä toukokuuta 2017, kalatalousalan tietojen keruuta, hallintaa ja käyttöä koskevista unionin puitteista sekä yhteistä kalastuspolitiikkaa koskevien tieteellisten lausuntojen tukemisesta ja neuvoston asetuksen (EY) N:o 199/2008 kumoamisesta (EUVL L 157, 20.6.2017, s. 1).
               
               
                  
                     (9)
                  
                        Komission asetus (EY) N:o 1010/2009, annettu 22 päivänä lokakuuta 2009, laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun neuvoston asetuksen (EY) N:o 1005/2008 soveltamista koskevista yksityiskohtaisista säännöistä (EUVL L 280, 27.10.2009, s. 5).
               
               
                  
                     (10)
                  
                        Euroopan parlamentin ja neuvoston asetus (EU) N:o 1379/2013, annettu 11 päivänä joulukuuta 2013, kalastus- ja vesiviljelytuotealan yhteisestä markkinajärjestelystä ja neuvoston asetusten (EY) N:o 1184/2006 ja (EY) N:o 1224/2009 muuttamisesta sekä neuvoston asetuksen (EY) N:o 104/2000 kumoamisesta (EUVL L 354, 28.12.2013, s. 1).